26.92 ലക്ഷം ഡോസ് വാക്സിന് വാക്സിനേഷനില് രാജ്യത്ത് ഒന്നാമതെത്തി കര്ണാടക ബെംഗളൂരു: പ്രധാനമന്ത്രി നരേന്ദ്ര മോദിയുടെ ജന്മദിനത്തോട് അനുബന്ധിച്ച് നടന്ന വാക്സിനേഷനില് കര്ണാടക ഒന്നാമത്. 26.92 ലക്ഷം ഡോസ് വാക്സിന് നല്കിക്കൊണ്ടാണ് കര്ണാടക രാജ്യത്ത് ഒന്നാം സ്ഥാനത്ത് എത്തിയത്. സംസ്ഥാന ആരോഗ്യ മന്ത്രി ഡോ കെ സുധാകറാണ് ഇക്കാര്യം അറിയിച്ചത്. വാക്സിനേഷന് യജ്ഞം സംഘടിപ്പിച്ച പ്രധാനമന്ത്രിയ്ക്ക് മന്ത്രി നന്ദി അറിയിച്ചു.അതോടൊപ്പം വാക്സിനേഷനില് പങ്കാളിയായ എല്ലാ ആരോഗ്യ പ്രവര്ത്തകര്ക്കും മറ്റ് ജീവനക്കാര്ക്കും നന്ദി അറിയിച്ചതായി അദ്ദേഹം കൂട്ടിച്ചേര്ത്തു. കര്ണാടകയിലെ പ്രധാന മുന്നിര ജില്ലകളായ ബ്രഹത് ബെംഗളൂരു മഹാനഗര പാലിക് ബിബിഎംപി യില് 3.98 ലക്ഷം വാക്സിന് ഡോസുകളാണ് നല്കിയത്. മറ്റ് ജില്ലകളായ ബെലഗവിയില് 2.39 ലക്ഷം, ദക്ഷിണ കന്നഡ,ബല്ലരി എന്നിവടങ്ങളില് 1.33 ലക്ഷം, തുംകുരുവില് 1.24 ലക്ഷം, മാണ്ഡ്യയില് 1.15 ലക്ഷം എന്നിങ്ങനെയാണ് വാക്സിന് ഡോസുകള് നല്കിയത്. ബെംഗളൂരു അര്ബന്, ശിവമോഗ, ധാര്വാഡ്, രാമനഗര, ഹസ്സന, ദാവനഗെരെ, ചിക്കമംഗളുരു, ഹവേരി എന്നി ജില്ലകളില് കഴിഞ്ഞ ദിവസത്തോടെ 100 ശതമാനം വാക്സിനേഷന് പൂര്ത്തിയായി. ഇതുവരെ സംസ്ഥാനത്ത് മൊത്തം 87 ലക്ഷം ഡോസുകളാണ് നല്കിയത്. എന്നാല് ഈ മാസം അവസാനത്തോടെ 1.5 കോടി വാക്സിനേഷന് പൂര്ത്തിയാക്കാനാണ് ലക്ഷ്യമിടുന്നതെന്നും മന്ത്രി പറഞ്ഞു. കര്ണാടകയില് ഇതുവരെ 75 ശതമാനം പേര്ക്കാണ് വാക്സിന് നല്കിയത്. ആദ്യ ഡോസുകള് മാത്രമായി സ്വീകരിച്ചവര് 24 ശതമാനം പേരാണ്. വാക്സിനേഷനില് ഇന്ത്യയിലെ രണ്ടാം സ്ഥാനത്തുളള ജില്ല ബെംഗളൂരുവാണെന്നും മന്ത്രി വ്യക്തമാക്കി. കഴിഞ്ഞ ദിവസം സംസ്ഥാനത്ത് 1200 കേന്ദ്രങ്ങളിലാണ് വാക്സിനേഷന് സംഘടിപ്പിച്ചത്.നവംബര് അവസാനത്തോടെ സംസ്ഥാനത്തെ മുഴുവന് ജനങ്ങള്ക്കും വാക്സിനേഷന് നല്കുമെന്നും മന്ത്രി അറിയിച്ചു.